open-index/open-wikipedia-markdown huggingface dataset:
Sieviete smiltīs (filma)

**"Sieviete smiltīs"** (, *Suna no Onna*) ir 1964. gada Japānas jaunā viļņa avangarda psiholoģiskā trillera drāmas filma, kuras režisors ir Hiroši Tešigahara, bet scenārija autors Kobo Abe. Filmā galvenās lomas atveido Eidži Okada un Kjoko Kišida. Filma balstīta uz Abes 1962. gada tāda paša nosaukuma romānu.

Filma stāsta par ekspedīcijā devušos entomologu, kuru sagūsta vietējie ciema iedzīvotāji, liekot viņam dzīvot ar sievieti un rakt viņiem smiltis.

Filmas "Sieviete smiltīs" pirmizrāde notika  un to izplatīja *[[Toho]]*. Filma saņēma pozitīvas kritiķu atsauksmes un to nominēja divām Amerikas Kinoakadēmijas balvām kategorijās "Labākais režisors" un "Labākā filma svešvalodā". "Sieviete smiltīs" saņēma arī Žūrijas balvu 1964. gada Kannu kinofestivālā. Tīmekļa vietnē *[[Rotten Tomatoes]]* filmai ir 100% vērtējums.

"Sieviete smiltīs" tiek uzskatīta par vienu no visu laiku labākajām japāņu filmām.

## Sižets

Skolas skolotājs un entomologs Nikijs Džunpejs atstāj Tokiju, lai dotos ekspedīcijā uz pludmali, lai smiltīs savāktu smilšvaboles un citus kukaiņus. Pēc garas dienas Džunpejs nokavē pēdējo autobusu atpakaļ uz pilsētu. Kāda ciema vecākais iesaka viņam palikt pa nakti viņu ciemā. Džunpejs piekrīt un, izmantojot virvju kāpnes, tiek nogādāts pie sievietes nelielā būdiņā smilšu kāpas apakšā. Džunpejs uzzin, ka pirms gada smilšu vētrā viņa ir zaudējusi vīru un meitu, kuru līķi esot aprakti zem smiltīm netālu no būdas. Pēc vakariņām sieviete iziet ārā, lai sabērtu spaiņos smiltis un sūtītu tās pārējiem ciema iedzīvotājiem kāpas virsotnē. Džunpejs piedāvā palīdzēt, bet viņa atsakās, sakot, ka viņš ir ciemiņš un pirmajā dienā viņam palīdzēt nav vajadzības.

Nākamajā rītā Džunpejs gatavojas doties projām, lai atgrieztos darbā Tokijā, taču konstatē, ka kāpnes ir pazudušas. Nevarot aizbēgt, jo kāpas, kas ieskauj būdu ir pārāk slīpas, viņš ātri saprot, ka ir iesprostots, un viņam ir jādzīvo kopā ar sievieti un jāpalīdz viņai rakt smiltis, ko viņi atdod ciema iedzīvotājiem, apmaiņā pret ūdeni un pārtiku. Džunpejs negribot pieņem savu lomu, ar ko sieviete jau sen ir samierinājusies.

Džunpejs kļūst par atraitnes mīļāko, bet joprojām cer no kāpas aizbēgt. Kādu vakaru, izmantojot improvizētu āķi, viņš aizbēg no smilšu kāpas. Pārējie ciema iedzīvotāji viņu vajā, līdz Džunpejs ieskrien grimstošajās smiltīs. Ciema iedzīvotāji viņu atbrīvo un atgriež bedrē.

Galu galā Džunpejs samierinās ar savu situāciju, bet prasa iedzīvotājiem apskatīt tuvējo jūru. Apmaiņā pret to, ciema iedzīvotāji pieprasa Džunpejam nodarboties ar seksu ar sievieti, kamēr pārējie skatās. Džunpejs piekrīt, tomēr sieviete neļaujās. Vēlāk Džunpejs atklāj veidu, kā ar kapilaritātes palīdzību savākt no mitrām smiltīm ūdeni. Kad atklājas, ka sievietei ir ārpusdzemdes grūtniecība, ciema iedzīvotāji aizved viņu pie ārsta, atstājot nolaistas virvju kāpnes. Lai gan Džunpejs var izbēgt, viņš izvēlas palikt, lai parādītu ciema iedzīvotājiem savu ūdens ieguves metodi.

Filmas pēdējais kadrs parāda policijas ziņojumu, kurā redzams, ka Džunpejs ir pazudis septiņus gadus.

## Atsauces

## Ārējās saites
Rozalinda Rasela

**Ketrina Rozalinda Rasela** (; dzimusi , mirusi ) bija amerikāņu aktrise, komiķe, scenāriste un dziedātāja.

Rasela vislabāk pazīstama pēc ātri runājošās laikraksta žurnālistes Hildijas Džonsones lomas Hauarda Hoksa komēdijā "Viņa meitene Piektdiene" (1940), kur filmējusies kopā ar Keriju Grāntu. Citas viņas pazīstamākās lomas ir filmās *[[Auntie Mame]]* (1958) un *[[Gypsy]]* (1962). Rasela piecas reizes nominēta Zelta globusa balvai, visas piecas reizes šo balvu arī saņēma. Par filmām *[[Sister Kenny]]* (1946) un *[[Mourning Becomes Electra]]* (1947) saņēmusi balvas kategorijā "Labākā aktrise drāmas filmā", bet par filmām *Auntie Mame* (1958), *[[A Majority of One]]* (1961) un *Gypsy* (1962) saņēmusi balvas kategorijā "Labākā aktrise aktrise mūziklā vai kinokomēdijā". Rasela arī četras reizes nominēta Amerikas Kinoakadēmijas balvai kategorijā "Labākā aktrise galvenajā lomā". 1972. gadā saņēmusi Džīna Heršolta humanitārā balvu.

## Ārējās saites
Niora

**Niora** () ir komūna Francijas rietumos, Jaunakvitānijas reģionā, Desevras departamenta administratīvais centrs. 2020. gadā Niorā dzīvoja 58 966 iedzīvotāji.

## Cilvēki
Niorā ir dzimuši:

* Anrī Žoržs Kluzo (*Henri-Georges Clouzot*, 1904—1977) — kinorežisors

## Atsauces

## Ārējās saites

* Oficiālā mājaslapa
Autoceļš R255 (Krievija)

thumb|300px|R255 Krievijas federālo autoceļu kartē (2016)
**Autoceļš R255 "Sibīrija"** (*Автодорога Р-255 «Сиби́рь»*) ir Krievijas Federācijas federālais autoceļš Sibīrijā, kas ved cauri Novosibirskas, Tomskas, Kemerovas, Irkutskas apgabaliem un Krasnojarskas novada dienvidu daļai.
Trases Novosibirska—Kemerova (274 km)—Krasnojarska (796 km)—Irkutska garums ir aptuveni 1860 km.
 
Tas ir autoceļa R254 "Irtiša" turpinājums un daļa no Āzijas automaģistrāles AH6 (*Asian Highway 6*). Līdz 2018. gada 1. janvārim autoceļam lietoja arī M53 apzīmējumu.


М53 4.JPG|R255
M53 у деревни Трактовая - M53 near Traktovoye - panoramio.jpg|Irkutskas apgabalā


## Atsauces
Aleksī de Tokvils

**Aleksī de Tokvils** ( [alɛksi d(ə) tɔkvil], dzimis , miris ) bija Francijas politikas pētnieks un filozofs, kā arī diplomāts un vēsturnieks. Viņa ievērojamākie darbi ir divu sējumu darbs “Demokrātija Amerikā” (1835–1840, *De la démocratie en Amérique*) un grāmata “Vecā kārtība un revolūcija” (1856, *L'Ancien Régime et la Révolution*).

Aleksī de Tokvils bija aktīvs politiskais darbonis Jūlija monarhijas un Francijas Otrās republikas laikā. 1849. gadā, Otrās republikas laikā, viņš bija Francijas ārlietu ministrs.

## Atsauces

## Ārējās saites
Safari parks "Taigans"

**Safari parks "Taigans"** () ir privāts lauvu parks ar lielāko plēsēju kolekciju Eiropā. Atrodas Krimā, Bilohirskas rajonā un Taiganas ūdenskrātuves krastos. Parka teritorija ir 32 hektāri, no kuriem aptuveni 20 hektāri ir atvēlēti lauvu safari parkam, bet pārējie — stacionāram zoodārzam un bērnu mājdzīvnieku zoodārzam.

Parkā lielās iežogotās teritorijās brīvi dzīvo apmēram 60 lauvas, tostarp reti sastopamie baltie lauvas. Taigana safari parks ir vienīgais Eiropā, kurā vienlaikus ir gan baltie lauvas no Dienvidāfrikas, gan baltie Bengālijas tīģeri, gan aptuveni desmitā daļa Amūras tīģeru dabiskās populācijas.

Safari parka dibinātājs ir Oļegs Zubkovs (viņš ir ir arī Jaltas zoodārza "Skazka" direktors).

## Zooloģiskā kolekcija
"Taigana" galvenie iemītnieki ir lauvas, tīģeri un citi lielie kaķi. Pašlaik parkā dzīvo aptuveni 60 pieauguši lauvas un 40 tīģeri, neskaitot mazuļus. Turklāt "Taigana" kolekcijā ir arī jaguāri, leopardi, pumas un lūši. Dzīvnieki Taigana parkā ir no Krievijas, Eiropas un Āfrikas zoodārziem.

Papildus lauvām un tīģeriem parkā var redzēt bizonus, jakus, ziloņus, žirafes, lemurus, degunlācīšus, jenotus un daudzus citus dzīvniekus. Parka teritorijā atrodas arī Putnu māja, kurā daļa putnu atrodas iežogojumos, bet daļa brīvā turēšanā ar iespēju tos samīļot vai pabarot. Putnu mājā cita starpā dzīvo rozā flamingi, kas šādos parkos un zoodārzos sastopami diezgan reti.

Parkā dzīvojošie dzīvnieki ik dienu apēd vairāk nekā 3,5 tonnas barības, no kurām 1,2 tonnas ir gaļa, pārējā daļa ir cita veida barība. Taigana safari parka plēsēju barošanas izmaksas ir aptuveni 165 miljoni rubļu gadā.

## Parka infrastruktūra
Parka infrastruktūrā ietilpst viesnīca, vairākas kafejnīcas, konferenču telpas, atrakcijas, suvenīru veikali, speciālās dzīvnieku barības tirdzniecības vietas. Ekskursijas parkā tiek organizētas ar elektromobiļiem un velorikšām, pārvietošanās parkā ar parastajām automašīnām ir aizliegta.
thumb|Parka elektromobiļi
Vasarā no parka veic lidojumus privāts helikopters *Robinson Raven I*, ar kuru var lidot pa apkārtni vai aizlidot uz "Skazka" zoodārzu Jaltā.

## Atsauces

## Ārējās saites
* Официальный сайт парка львов 
* *Лялюшина, Юлия*. Крым на автомобиле. М., 2017 г. ISBN 978-5-699-96384-3
* Taigan Park Lions YouTube
The Grifters

***The Grifters*** ir 1990. gada ASV *[[neo-noir]]* krimināltrillera filma, kuras režisors ir Stīvens Frīrss, bet producents Mārtins Skorsēze. Filmā galvenās lomas atveido Džons Kjūsaks, Andželika Hjūstone un Anete Beninga. Filma balstīta uz Džima Tompsona 1963. gada tāda paša nosaukuma romānu.

Filma stāsta par jaunu krāpnieku, viņa atsvešināto māti, kā arī viņa draudzeni, kuras abas arī ir krāpnieces.

Filmas *The Grifters* pirmizrāde notika  un to izplatīja *[[Miramax]]*. Filma saņēma pozitīvas kritiķu atsauksmes un to nominēja četrām Amerikas Kinoakadēmijas balvām kategorijās "Labākais režisors", "Labākā aktrise galvenajā lomā" (Hjūstone), "Labākā aktrise otrā plāna lomā" (Beninga) un "Labākais adaptētais scenārijs". Filma saņēma arī *[[Independent Spirit Award]]* balvu kā gada labākā filma. Nacionālā kinofilmu pārraudzīšanas padome to iekļāva savā 1990. gada 10 labāko filmu sarakstā. Tīmekļa vietnē *[[Rotten Tomatoes]]* filmai ir 91% vērtējums.

## Atsauces

## Ārējās saites
Anete Beninga

**Anete Beninga** (; dzimusi ) ir amerikāņu kino un teātra aktrise. Savas karjeras laikā saņēmusi vairākus apbalvojumus, tai skaitā BAFTA balvu un divas Zelta globusa balvas, kā arī nominēta ''Emmy'' balvai, divām ''Tony'' balvām un četrām Amerikas Kinoakadēmijas balvām. 2006. gadā Beningai piešķīra zvaigzni Holivudas Slavas alejā.

Savu aktrises karjeru teātri uzsākusi 1980. gadu sākumā. 1987. gadā debitējusi Brodvejas teātrī. Kino debitējusi ar lomu filmā *[[The Great Outdoors]]* (1988). Par lomām filmās *[[The Grifters]]* (1990), "Amerikāņu skaistums" (1999), *[[Being Julia]]* (2004) un "Bērniem viss kārtībā" (2010) tikusi nominēta Amerikas Kinoakadēmijas balvai. Citas Beningas pazīstamākās lomas ir filmās "Valmonts" (*Valmont*, 1989), "Pastkartes no kraujas" (*Postcards from the Edge*, 1990), *[[Bugsy]]* (1991), "Ričards III" (*Richard III*, 1995), "Amerikas prezidents" (*The American President*, 1995), *[[Ginger & Rosa]]* (2012), "20. gadsimta sievietes" (2016), *[[Film Stars Don't Die in Liverpool]]* (2017), *[[The Seagull]]* (2018), "Kapteine Mārvela" (2019), "Ziņojums" (2019) un "Naieda" (2023).

## Filmogrāfija

## Ārējās saites
Tipogrāfija

[thumbnail|upright=1.2|Metāla burtu [ligatūras iespieddarbu gatavošanai]]
**Tipogrāfija** (, *túpos* — ‘druka’; , *graphía* — ‘attēls’), arī **poligrāfija**, ir rūpniecības, tehnikas un amatniecības nozare, kurā notiek iespieddarbu gatavošana, arī mākslas forma. Ar jēdzienu ‘tipogrāfija’ saprot arī tipogrāfijas uzņēmumu.

## Atsauces

## Ārējās saites
Santalu rinda

**Santalu rinda** () divdīgļlapju rinda. Tai ir kosmopolītisks izplatības areāls, taču vairums sugu ir atrodamas galvenokārt tropu un subtropu reģionos.

## Apraksts
Daudzi no rindas pārstāvjiem ir parazītiski augi, pārsvarā hemiparazīti, kas spēj fotosintezēt, bet no saimniekauga stumbra vai saknēm iegūst ūdeni un minerālvielas. Daži augi (piemēram, *[[Arceuthobium]]* ģints pārstāvji) ir obligātie hemiparazīti — to lapās ir zema hlorofila koncentrācija (no 1/5 līdz 1/10 no tā, kas atrodama saimniekauga lapotnē) un lielāko daļu uzturvielu iegūst no saimniekauga vadaudiem (ūdeni, mikroelementus, makroelementus un cukurus).

Lielākajai daļai ir sēklas bez sēklapvalkiem, kas nav raksturīgi divdīglļapjiem.

## Klasifikācija
Saskaņā ar 2016. gada APG IV sistēmu (segsēkļu klasifikācijas taksonomiskā sistēma), santalu rindā ir iekļautas šādas augu dzimtas:

* Lorantu dzimta (*Loranthaceae*)
* Santalkoku dzimta (*Santalaceae*)
* *Balanophoraceae*
* *Misodendraceae*
* *Olacaceae*
* *Opiliaceae*
* *Schoepfiaceae*

## Galerija

Attēls:Balanophora indica2.jpg|alt=|*Balanophora fungosa*
Attēls:Loranthus europaeus (Riemenmistel) IMG 9783.jpg|alt=|*Loranthus europaeus*
Attēls:Misodendrum punctulatum.jpg|alt=|*Misodendrum punctulatum*
Attēls:Olax imbricata Roxb. (8503288374).jpg|alt=|*Olax imbricata*
Attēls:Opilia amentacea.jpg|alt=|*Opilia amentacea*
Attēls:Santalum album - Indian Botanic Garden - Howrah 2013-03-31 5743.JPG|alt=|*Santalum album*
Attēls:Schoepfia brasiliensis A.DC. - Flickr - Alex Popovkin, Bahia, Brazil (11).jpg|alt=|*Schoepfia brasiliensis*


## Atsauces
Autoceļš R254 (Krievija)

thumb|300px|R254 Krievijas federālo autoceļu kartē (2016)
**Autoceļš R254 "Irtiša"** (*Автодорога Р-254 «Иртыш»*) ir Krievijas Federācijas federālais autoceļš Sibīrijā, autoceļa M5 turpinājums un daļa no Eiropas autoceļu maršruta E30, kā arī daļa no AH6 (*Asian Highway 6*). Trases Čeļabinska—Kurgāna (284 km)—Omska (816 km)—Novosibirska garums ir aptuveni 1528 km. 190 km autoceļa ved caur Kazahstānas teritoriju.

Līdz 2018. gada 1. janvārim autoceļam lietoja arī M51 apzīmējumu.
 

Трасса-челябинск-курган.jpg|Starp Čeļabinsku un Kurgānu
R254 Kurgan Oblast.jpg|Kurgānas apgabalā
Р254 10.JPG|R254  pie Tjumeņas apgabala robežas
R254 highway exit to Lesnaya Polyana.jpg|Novosibirskas apgabalā


## Atsauces
Stīvens Frīrss

**Sers Stīvens Artūrs Frīrss** (; dzimis ) ir angļu kinorežisors un producents. Savas karjeras laikā saņēmis vairākus apbalvojumus, tai skaitā trīs BAFTA kino balvas un ''Emmy'' balvu, kā arī divas Amerikas Kinoakadēmijas balvas nominācijas. 2008. gadā *[[The Daily Telegraph]]* Frīrsu iekļāva savā britu kultūrā 100 ietekmīgāko personu sarakstā.

Savu karjeru iesācis kā režisora asistents teātrī un kino, kā arī strādājot par televīzijas režisoru. 1971. gada režisējis savu pirmo filmu *[[Gumshoe]]*. Savu atpazīstamību iemantojis 1980. gados, režisējot vairākas kritiķu un skatītāju atzītas filmas, kā *[[My Beautiful Laundrette]]* (1985), *[[Prick Up Your Ears]]* (1987) un "Bīstamie sakari" (*Dangerous Liaisons*, 1988). Nominēts Amerikas Kinoakadēmijas balvai kategorijā "Labākais režisors" par filmām *[[The Grifters]]* (1990) un "Karaliene" (2006).

Režisējis arī filmas "Augstākā precizitāte" (*High Fidelity*, 2000), "Netīrā jaukā dzīve" (2002), *[[Mrs Henderson Presents]]* (2005), "Valdzinošā Tamāra Drū" (*Tamara Drewe*, 2010), "Filomena" (2013), "Programma" (2015), "Florense Fostere Dženkinsa" (2016) un "Viktorija un Abduls" (2017).

## Atsauces

## Ārējās saites
Tods Filipss

**Tods Filipss** (; dzimis ) ir amerikāņu kinorežisors, producents un scenārists.

Savu karjeru sācis 1993. gadā, bet pirmo pilnmetrāžas filmu "Neprātīgais brauciens" (*Road Trip*) režisējis 2000. gadā. 2000. gados režisējis arī filmas "Kā vecajos, labajos laikos" (2003), "Stārskijs un Hačs" (2004) un *[[School for Scoundrels]]* (2006). Kļuvis pazīstams ar viņa režisēto triloģiju "Paģiras" (2009), "Paģiras 2" (2011) un "Paģiras 3" (2013). 2019. gadā režisējis psiholoģisko trilleri "Džokers", kas 76. Venēcijas kinofestivālā saņēma Zelta lauvas balvu. Par šo filmu Filipsu nominēja 92. Kinoakadēmijas balvai trijās kategorijās "Labākā filma", "Labākais režisors" un "Labākais adaptētais scenārijs". "Labākā adaptētā scenārija" kategorijā Filipsu nominēja arī par filmu "" (2006).

## Ārējās saites
Priekšnojauta (filma)

**"Priekšnojauta"** () ir 2007. gada ASV trillera filma, kuras režisors ir Mennans Japo. Filmā galvenās lomas atveido Sandra Buloka, Džulians Makmans, Nia Longa, Keita Neligena, Embera Valleta un Pīters Stormare.

Filma stāsta par sievieti, kura uzzin, ka iepriekšējā dienā viņas vīrs ir gājis bojā autoavārijā, bet, pamostoties nākamajā dienā, redz viņu sveiku un veselu mājās.

Filmas "Priekšnojauta" pirmizrāde notika . Filma saņēma negatīvas kritiķu atsauksmes. Tīmekļa vietnē *[[Rotten Tomatoes]]* filmai ir 8% vērtējums.

## Atsauces

## Ārējās saites
Autoceļš R256 (Krievija)

thumb|300px|R256 Krievijas federālo autoceļu kartē (2016)
**Autoceļš R256 "Čujas trakts"** (*Автодорога Р-256 «Чуйский тракт»*) ir Krievijas Federācijas federālais autoceļš Sibīrijā, kas ved cauri Novosibirskas apgabalam, Altaja novadam un Altaja Republikai.
Trases Novosibirska—Bijska (364 km —Mongolijas robeža garums ir 1128 km. Līdz 2010. gadam autoceļam lietoja M52 apzīmējumu.
 
Tas ir autoceļa R254 "Irtiša" turpinājums un daļa no Āzijas automaģistrāles AH4 (*Asian Highway 4*), kas tālāk caur Urumči ved līdz Karači Pakistānā. Uzbūvēts 1935. gadā.


R256, Altai Krai near Ozyorki.jpg|Altaja novadā pie Barnaulas
M52-Barnaul.JPG|R256 pie Barnaulas
Altay R 256-AK -150 158-km.jpg|Tilts pār Čumišas upi Altaja novadā (158 km)
Chuysky Trakt in Ust-Sema.jpg|Altaja Republikā (512 km)
Chuysky trakt.jpg|Altaja Republikā pie Injas (722 km)
Chuytr.jpg|Altaja Republikā pie Košagačas (917 km)
Ташанта - panoramio.jpg|Tašanta pie Mongolijas robežas (942 km)


## Atsauces
Heilija Atvela

**Heilija Elizabete Atvela** (; dzimusi ) ir britu un amerikāņu aktrise.

Dzimusi un uzaugusi Londonā, Atvela studēja aktiermākslu Londonas Rātsnama mūzikas un drāmas skolā. 2005. gadā debitējusi iestudējumā *[[Prometheus Bound]]*. Vēlāk piedalījusies vairākās Vestendas lugās, kā arī televīzijas seriālos. Kļuvusi atpazīstama pēc lomas filmā "Hercogiene" (2008), par ko viņu nominēja *[[British Independent Film Awards]]* balvai. Par lomu miniseriālā *[[The Pillars of the Earth]]* (2010) saņēmusi Zelta globusa balvas nomināciju.

Attēlojusi Pegijas Kārteres lomu vairākās *[[Marvel Cinematic Universe]]* filmās, no kurām pirmā bija "Kapteinis Amerika: Pirmais atriebējs" (2011). Šo lomu attēlojusi arī seriālā "Aģente Kārtere" (2015—2016). Piedalījusies arī kara drāmā "Atmiņas par nākotni" (*Testament of Youth*, 2014), fantāzijas filmās "Pelnrušķīte" (*Cinderella*, 2015) un "Kristofers Robins" (2018), kā arī spiegu filmā "Neiespējamā misija: Atmaksa. Pirmā daļa" (2023) un turpinājumā "Pēdējā atmaksa" (2025).

## Filmogrāfija

## Ārējās saites
Autoceļš R257 (Krievija)

thumb|300px|R257 Krievijas federālo autoceļu kartē (2016)
**Autoceļš R257 "Jeņiseja"** (*Автодорога Р-257 «Енисе́й»*) ir Krievijas Federācijas federālais autoceļš Sibīrijā, kas ved cauri Krasnojarskas novadam, Hakasijai un Tivai.
Trases Krasnojarska—Abakana (408 km)—Kizila (795 km)—Mongolijas robeža garums ir 1116 km. Līdz 2018. gadam autoceļam lietoja arī M54 apzīmējumu.
 
Tas ir autoceļa R255 "Sibīrija" turpinājums. Uzbūvēts 1932. gadā, 1966. gadā pabeigts posms līdz Abakanai.


M54-Yenisej.jpg|Pie Tivas robežas (703 km)
M54 Kyzyl.jpg|R257 pie Kizilas
Shuurmak.JPG|951 km Tivā
M54 1000km.jpg|1000 km Tivā
R257 improved section Tuva.jpg|Atjaunotais posms Tivas Republikā 


## Atsauces
Veckrapes Kalns

**Veckrapes Kalns** vai **Veckrapes kalns** ir ciems Ogres novada Krapes pagastā. Atrodas pagasta dienvidu daļā.

Apdzīvotā vieta atrodas pie autoceļa V996. 

Apdzīvotā vieta izveidojusies ap bijušās Veckrapes pusmuižas (*Alt Kroppenhof*) centru.

## Atsauces
Autoceļš V971

|}
|}

**V971** autoceļš **Lielvārde-Rozītes** ir Latvijas vietējais autoceļš, kas savieno autoceļu A6 Lielvārdē ar autoceļu V996 (Ogre—Viskāļi—Koknese). Autoceļš ir  garš, klāts ar asfaltbetona un frēzētā asfalta segumu un atrodas Ogres novada Lielvārdes pilsētā, kā arī Lielvārdes un Lēdmanes pagastā.

## Atsauces
Oposumu dzimta

**Oposumu dzimta** (*Didelphidae*) ir vienīgā dzimta **oposumu kārtā** (*Didelphimorphia*), savukārt oposumu kārta ir viena no divām Amerikas somaiņu kārtām un viena no septiņām somaiņu kārtām. Oposumu dzimta sīkāk dalās četrās apakšdzimtās, 18 ģintīs un 93 sugās. Oposumu dabiskais izplatības areāls ir Dienvidamerika un Centrālamerika, bet Virdžīnijas oposums ir vienīgā suga, kas dzīvo Amerikas Savienotajās Valstīs un Kanādas dienvidos (Kvebekā). Oposumi ir aktīvi naktīs, labi redz tumsā, savukārt dienā līdz pat 18 stundām pavada miegā. Oposumi galvenokārt dzīvo kokos. Tie ir visēdāji, pārtiek no kukaiņiem, maziem grauzējiem, putnu olām, augiem un zivīm.

Angļu valodā ir izteiciens “tēlot oposumu” (*playing opossum*), kas nozīmē ‘izlikties par beigtu’. Virdžīnijas oposums briesmu brīžos šņāc un mēģina apsmidzināt uzbrucēju ar smirdīgu šķidrumu, bet, ja neizdodas aizbaidīt uzbrucēju, tas aizver acis, nokrīt un izliekas par beigtu.

## Klasifikācija
Oposumu dzimta sīkāk dalās četrās apakšdzimtās, 18 ģintīs (neieskaitot izmirušās ģintis) un 93 sugās.
* 
** 
* 
** 
** †
* 
** 
** 
** 
** 
** 
** 
** 
** 
** 
** 
** 
** 
** 
** 
** †
** †
** †
** †
** †
* 
** 
** 

## Atsauces

## Ārējās saites
Autoceļš R258 (Krievija)

thumb|300px|R258 Krievijas federālo autoceļu kartē (2016)
**Autoceļš R258 "Baikāls"** (*Автодорога Р-258 «Байка́л»*) ir Krievijas Federācijas federālais autoceļš Sibīrijā, kas ved cauri Irkutskas apgabalam, Burjatijai un Aizbaikāla novadam. Trases Irkutska—Babuškina (314 km)—Ulanude (447 km)—Čita garums ir aptuveni 1113 km. Atbilstoši nosaukumam autoceļš ved arī gar Baikāla ezera dienvidu krastu.
 
Autoceļu uzbūvēja no 1970. līdz 1981. gadam kā militāri stratēģisku objektu gar PSRS robežu. Tas ir autoceļa R255 "Sibīrija" turpinājums un daļa no Āzijas automaģistrāles AH6 (*Asian Highway 6*). Līdz 2018. gada 1. janvārim autoceļam lietoja arī M55 apzīmējumu. No tā atzarojas divi autoceļi, kas ved līdz Mongolijas robežai — А333 (*Тунки́нский тракт*) un А340 (*Кяхтинский тракт*, daļa no Āzijas automaģistrāles AH3 cauri Kjahtai un Ulanbatorai līdz Ķīnas austrumu daļai).


Serpentine R258 02.jpg|Irkutskas apgabalā
Трасса Байкал Олхинское плато.JPG|Irkutskas apgabalā
Култук серпантин1.JPG|Baikāla krasts
Улица в поселке Култук.jpg|Irkutskas apgabalā
Выдрино Бурятия.JPG|Irkutskas apgabala un Burjatijas robeža
Трасса Байкал Мандрик1.JPG|Burjatijā
Ильинка1 Бурятия.JPG|Burjatijā
Р258 «Байка́л» 1.jpg|
Р258 «Байка́л» 10.JPG|
Трасса Байкал Колос.JPG|Pie Selengas upes
М-55 - panoramio - iiinek.jpg|Pie Selengas ziemā
Р258 «Байка́л» 5.JPG|Burjatijas robeža
Трасса М-55. Забайкальский край.jpg|Aizbaikāla novadā
За Хилком в сторону Улан-Удэ - panoramio.jpg|Aizbaikāla novadā
Near Khilok- Недалеко от Хилка - panoramio.jpg|Aizbaikāla novadā


## Atsauces
Pacientu aprūpe

[thumbnail|upright=1.2|[Medicīnas māsa pārbauda pacienta asinsspiedienu]]
**Pacientu aprūpe**, arī **pacientu kopšana**, ir medicīnas specialitāte, kurā medicīnas māsas pacientiem nodrošina primāro aprūpi, veselības aprūpi, kā arī paliatīvo aprūpi. Šī medicīnas specialitāte nodrošina aprūpi ne tikai slimniekiem, bet arī dod atbalstu cilvēkiem ar ievainojumiem un sniedz medicīnisko atbalstu cilvēkiem, kuri paši to vairs nevar, piemēram, sirmgalvjiem.

## Atsauces

## Ārējās saites
Neiespējamā misija: Atmaksa. Pirmā daļa

**"Neiespējamā misija: Atmaksa. Pirmā daļa"** () ir 2023. gada ASV spiegu filma. Filmas režisors ir Kristofers Makkvarijs, kurš scenāriju sarakstīja kopā ar Eriku Džendresenu. Šī ir septītā filma "Neiespējamās misijas" filmu ciklā. Filmā Toms Krūzs aģenta Ītana Hanta lomā cenšas atrast spēcīgu, cilvēci apdraudošu MI, pirms tas nonāk citu rokās. Pārējās lomas atveido Heilija Atvela, Vings Reimss, Saimons Pegs, Rebeka Fērgusone, Vanesa Kirbija, Esajs Moraless, Poma Klementjeva, Mariela Garriga, Henrijs Čeirnijs un Šejs Vigems.

2019. gada janvārī Toms Krūzs paziņoja, ka septītā un astotā "Neiespējamā misija" daļas filmēs kopā ar Makkvariju kā scenāristu un režisoru. Drīz tika paziņots aktieru sastāvs un mūzikas autors Lorne Balfs, kurš strādāja arī pie iepriekšējās filmas. Filmēšanu uzsāka Itālijā 2020. gada februārī, bet COVID-19 pandēmijas dēļ to iesaldēja. Filmēšanu vēlāk tajā pašā gadā atsāka un tā noslēdzās 2021. gada septembrī. Kopumā filmēšana norisinājās Norvēģijā, Apvienotajā Karalistē, Itālijā un Apvienotajos Arābu Emirātos. Šī ir franšīzes pirmā filma kopš "Neiespējamā misija 2" (2000), pie kuras nestrādā Dž. Dž. Eibramss, kā arī pirmā kopš "Neiespējamā misija 3" (2006), kuru neproducē *[[Bad Robot Productions]]*. Filmas budžets ir 291 miljons ASV dolāru, padarot to par franšīzes dārgāko filmu, kā arī par vienu no dārgākajām filmām vispār.

Filmas pirmizrāde notika  Romā. ASV pirmizrāde notika , bet Latvijā pirmizrāde notika 11. jūlijā. Filmu izplatīja *[[Paramount Pictures]]*. Filma saņēma ļoti pozitīvas atsauksmes gan no kritiķiem, gan skatītājiem. Tīmekļa vietnē *[[Rotten Tomatoes]]* filmai ir 96% vērtējums. Filma nopelnīja 567,5 miljonus ASV dolāru, kļūstot par desmito pelnošāko gada filmu. Filma tiek uzskatīta par kases ieņēmumu izgāšanos.

Filmas tiešā turpinājuma "Pēdējā atmaksa" pirmizrāde notika .

## Atsauces

## Ārējās saites
Autoceļš R297 (Krievija)

thumb|300px|R297 Krievijas federālo autoceļu kartē (2016)
**Autoceļš R297 "Amūra"** (*Автодорога Р-297 «Аму́р»*) ir Krievijas Federācijas federālais autoceļš Tālajos Austrumos, kas ved cauri Aizbaikāla novadam, Amūras apgabalam, Ebreju autonomajam apgabalam un Habarovskas novadam.
Trases Čita—Belogorska—Habarovska garums ir 2165 km.
 
Autoceļu ar vairākiem pārtraukumiem būvēja no 1977. līdz 2004. gadam kā militāri stratēģisku objektu, bet asfaltēšanu pabeidza tikai pēc 2010. gada.
Tas ir autoceļa R258 "Baikāls" turpinājums un daļa no Āzijas automaģistrāles AH30 (*Asian Highway 30*). Līdz 2011. gada 31. decembrim autoceļam lietoja arī M58 apzīmējumu.

Belogorskā no tā atzarojas Āzijas autoceļš AH 31, kas cauri Blagoveščenskai ved līdz Daliaņai Ķīnas austrumu daļā.


Трасса Амур 2.JPG|Aizbaikāla novadā
Трасса Амур 6.JPG|Aizbaikāla novadā
Трасса Амур 8.jpg|Aizbaikāla novadā
Трасса Амур 10.JPG|Aizbaikāla novadā
M53 New Road - panoramio.jpg|Aizbaikāla novadā
Amur Highway Bad Section.jpg|Nepabeigtais posms Aizbaikāla novadā 2004. gadā
Км 4 - км 6 автодороги "Лена" Развязка.JPG|Atzars A360 uz Jakutsku
Стела Москва-Владивосток - panoramio.jpg|Amūras apgabalā
Автодорога в зимнее время. Район села Тахтамыгда Амурской области.jpg|Amūras apgabalā
Federal-highway-amur-29-july-2010-near-rodionovka.jpg|Amūras apgabalā
R297 in Skovorodino district.jpg|Amūras apgabalā
R297, Jewish Autonomous Oblast 01.jpg|Ebreju autonomajā apgabalā
Putin drives a yellow Lada through the Amur Highway 11.jpeg|Vladimirs Putins Habarovskas novadā izmēģina autoceļu (2010. gada augustā)


## Atsauces
Autoceļš R298 (Krievija)

thumb|300px|R298 Krievijas federālo autoceļu kartē (2016).
**Autoceļš R298** (*Автодорога Р298*) ir Krievijas Federācijas federālais autoceļš, kas savieno Kurskas un Voroņežas (220 km) pilsētas, tālāk turpinās līdz savienojumam ar autoceļu R22 pie Borisogļebskas. Trases garums ir 442 km, tā ir daļa no Eiropas maģistrāles E38. 

Voronezh Oblast. Russian route R298 P5090605 2200.jpg|Voroņežas apgabalā
Трасса Воронеж - Курск - panoramio.jpg|Voroņežas apgabalā
Voronezh A144.jpg|Pie Voroņežas

## Atsauces
Tulkotāji

**"Tulkotāji"** () ir 2019. gada Francijas trillera filma, kuras režisors ir Režiss Ronisārs. Filmā galvenās lomas atveido Lambērs Vilsons, Alekss Louters, Olha Kuriļenko un Sidse Babeta Knudsena.

Filma stāsta par deviņiem tulkotājiem, kurus sapulcina vienuviet greznā bunkurā, lai viņi iztulkotu populāras triloģijas pēdējo grāmatu savā valodā. Viss noiet greizi, kad pirmās 10 grāmatas lapaspuses tiek nopludinātas internetā.

Filmas "Tulkotāji" pirmizrāde notika . Filma saņēma pārsvarā pozitīvas kritiķu atsauksmes.

## Atsauces

## Ārējās saites
Kenets Teilors

**Kenets Teilors** (; dzimis ) ir nīderlandiešu futbolists, spēlē pussarga pozīcijā, Nīderlandes futbola izlases dalībnieks. Kopš 2026. gada Teilors pārstāv Itālijas futbola čempionāta A sērijas komandu *[[SS Lazio|Lazio]]*.

Nīderlandes futbola izlases rindās debitējis 2022. gadā. Piedalījies 2022. gada FIFA Pasaules kausā.

## Sasniegumi
**Ajax**

* Eredivisie: 2020—21, 2021—22
* Nīderlandes kauss: 2020—21

## Ārējās saites
Pape Abu Sisē

**Pape Abu Sisē** (; dzimis ) ir Senegālas futbolists, spēlē aizsarga pozīcijā, Senegālas futbola izlases dalībnieks. Kopš 2024. gada Sisē pārstāv Kataras Zvaigžņu līgas komandā *[[Al-Shamal SC|Al-Shamal]]*.

Iepriekš Sisē ir spēlējis Senegālā, kā arī Francijas komandās ''Ajaccio'' un ''Saint-Étienne''.

Senegālas futbola izlases rindās debitējis 2018. gadā. Ar izlasi uzvarējis 2021. gada Āfrikas Nāciju kausā. Piedalījies arī 2022. gada FIFA Pasaules kausā.

## Sasniegumi
**Olympiacos**

* Grieķijas Superlīga: 2019—20, 2021—22
* Grieķijas kauss: 2019—20

**Senegāla**

* Āfrikas Nāciju kauss: 2021

## Ārējās saites
Famara Djediū

**Famara Djediū** (; dzimis ) ir Senegālas futbolists, spēlē uzbrucēja pozīcijā, Senegālas futbola izlases dalībnieks. Kopš 2024. gada Djediū pārstāv Francijas 2. līgas komandu *[[Clermont Foot|Clermont]]*.

Iepriekš pārstāvējis Francijas komandas *[[ASM Belfort]]*, ''Épinal'', *[[Gazélec Ajaccio]]*, ''Sochaux'', ''Clermont Foot'' un ''Angers'', Anglijas komandu ''Bristol City'' un Turcijas komandu *[[Alanyaspor]]*.

Senegālas futbola izlases rindās debitējis 2014. gadā. Ar izlasi uzvarējis 2021. gada Āfrikas Nāciju kausā. Piedalījies arī 2022. gada FIFA Pasaules kausā.

## Sasniegumi
**Granada**

* Segunda Division: 2022—23

**Senegāla**

* Āfrikas Nāciju kauss: 2021

## Ārējās saites
Programmatūras izstrādātājs

**Programmatūras izstrādātāji** ir persona vai uzņēmums, kas iesaistīts programmatūras izstrādē, izstrādā lietojumprogrammas, kas veic uzdevumus datorā vai datora vadītā ierīcē, savukārt citi izstrādā pamata sistēmas programmatūru, kas kontrolē tīklus vai plašākas lietojumprogrammas. Viņi varētu būt iesaistīti datorspēļu, biznesa vai medicīnas rīku programmatūras izstrādē. Programmatūras izstrādātāji ir atbildīgi par datoru vai mobilo lietojumprogrammu projektēšanu, un viņu darba būtība galvenokārt ir vērsta uz radīšanu patērētājiem. Tas ietver lietotāju vajadzību izpratni, programmatūras risinājumu izstrādi, veiktspējas uzraudzību un programmu modificēšanu pēc nepieciešamības.

Šie speciālisti ir koncentrējušies uz operētājsistēmas līmeņa programmatūru, kompilatoriem un tīkla izplatīšanas programmatūru. Šī loma ir vairāk paredzēta risinājumu izstrādei uzņēmumu organizācijām. Tas ietver programmatūras izstrādi medicīnas, rūpniecības, militārajiem, sakaru, aviācijas, kosmosa, biznesa, zinātnes un vispārējiem skaitļošanas lietojumiem.

## Pienākumi
Izstrādātāju darba pienākumi ietver kodēšanu un programmu izstrādi, kā arī testēšanu un sadarbību ar citiem datoru speciālistiem, lai nodrošinātu, ka izveidotā programmatūra darbojas pareizi. Viņi veido diagrammas un modeļus, lai norādītu programmētājiem, kā rakstīt programmu kodu, un kartē programmatūru turpmākiem jauninājumiem un uzlabojumiem.

## Prasmes
Izstrādātājam nepieciešamas vairākas prasmes. Viņiem jābūt spējīgiem atrisināt problēmas, jo programmatūras izstrādes mērķis ir izveidot programmas, kas atrisina lietotāju problēmas. Turklāt ir nepieciešams komandas darbs, jo izstrāde parasti notiek grupās, un ir svarīgi, lai izstrādātāji efektīvi sadarbotos ar citiem profesionāļiem, piemēram, datorprogrammētājiem, projektu vadītājiem, dizaineriem utt.

## Atsauces
Tatārijas salāts

**Tatārijas salāts** () ir kurvjziežu dzimtas augu suga. Aug Eirāzijā, galvenokārt mērenā klimata joslā. 

Daži autori Ziemeļamerikas sugu *Lactuca pulchella* uzskata par *Lactuca tatarica* pasugu vai formu, savukārt citi uzskata, ka *L. tatarica* sastopama tikai Eiropā un Āzijā. Tatārijas salātu (ar *L. pulchella* un citiem) bieži iedala *Mulgedium* ģintī , kā *Mulgedium tatarica*. Suga ir plaši izplatīta un mainīga.

Tatārijas salāts tiek uzskatīts par lauksaimniecības nezāli. Ir bijuši gadījumi, kad ar to saindējušies zirgi.

## Apraksts
Daudzgadīgs lakstaugs ar dziļu sakneni, veido atvases. Stāvie, 15—60 (100) cm augstie stublāji ir zilganzaļi, blīvi aplapoti, satur daudz baltas piensulas, augšdaļā zarojas.

Lapas zilganas, kailas. Lielākā daļa lapu atrodas netālu no auga pamatnes un ir lielākas nekā tās, kas atrodas tuvāk galotnei. Apakšējās un vidējās lapas plūksnaini daivainas, 4—12 (19) cm garas, 1—3 cm platas. bet augšējās lapas ir gandrīz veselas. Lapu plātnes mala gluda vai attāli zobaina. Plūksnaini daivaino lapu plūksnas trīsstūrainas.

Ziedu kurvīši līdz 3,5 cm diametrā, vairogveida skarā stublāja galotnē. Ziedgultne kaila. Kurvīša kāts īss, mēlziedi violeti zili (garums 1—2 cm). Sēkleņa knābis sasniedz pusi no augļa garuma. Tā kausmatiņi balti, parasti ievērojami garāki nekā pats auglis. Zied no jūlija beigām līdz septembrim.

## Augšanas vietas
Sastopams laukos, stepēs, tuksnešos, gar ceļiem, ūdenstilpņu tuvumā. Latvijā atsevišķi eksemplāri un grupas sausās un smilšainās vietās, nezālienēs, ceļu un dzelzceļu malās, labi ieviešas jūrmalas smiltājos. Suga kļuvusi par iznīdējamu nezāli Piejūras dabas parka smiltājos.

## Galerija

Lactuca tatarica kz5.jpg|Liedagā
Farm weeds of Canada (1906) (14589762157).jpg|Vēsturisks zīmējums
Lactuca tatarica.jpeg|Lapas
Lactuca tatarica milchsaft.jpeg|Piensula
Lactuca tatarica kz1.jpg|Ziedkopa


## Atsauces

## Ārējās saites
Programmatūras izstrāde

**Programmatūras izstrāde** ļauj uzņēmumiem vai organizācijām izveidot un pielāgot programmas un informācijas sistēmas, lai risinātu konkrētas uzdevumus vai problēmas. Šāda veida darbība prasa plašu tehnisku zināšanu un pieredzi, jo nepieciešams izstrādāt kodu, kas palīdzēs programmai darboties un veikt nepieciešamās funkcijas.

## Apakštēmas

### Skata modelis
Skata modelis () ir pamatstruktūra, kas nodrošina sistēmas un tās vides apskatus, kas tiek izmantoti programmatūras izstrādes procesā. Tas ir grafisks attēlojums skata pamata semantikas.

### Biznesa process
Grafiska informācijas pašreizējās stāvokļa attēlošana nodrošina ļoti efektīvu veidu, kā prezentēt informāciju gan lietotājiem, gan sistēmas izstrādātājiem. Biznesa modelis ilustrē funkcijas, kas saistītas ar modelējamo biznesa procesu, un organizācijas, kas veic šīs funkcijas. Attēlojot darbības un informācijas plūsmas, tiek izveidots pamats, lai vizualizētu, definētu, saprastu un validētu procesa būtību.

### Programmēšanas paradigma
Programmēšanas paradigma ir fundamentāla datorprogrammu veidošanas stila pieeja, kas parasti netiek noteikta ar projekta vadības metodoloģiju (piemēram, ūdenskrituma vai spējā programmatūras izstrāde).

## Skatīt arī
* Programmatūras izstrādes process
* Tīmekļa izstrāde

### Lomas un nozare
* Programmētājs
* Programminženierija
* Programmatūras izstrādātājs

## Atsauces
Singapūras panorāmas rats

{
  "type": "ExternalData",
  "service": "geoshape",
  "ids": "Q752407"
}

**Singapūras panorāmas rats** jeb ***Singapore Flyer*** () ir 2008. gadā atklāts panorāmas rats, kas atrodas Singapūras centrā. Tas bija augstākais panorāmas rats pasaulē, līdz 2014. gadā *[[Las Vegas Strip]]* tika atklāts *[[High Roller]]*, kas ir par 2,6 metriem augstāks. Panorāmas ratā ir 28 gondolas, katrā no kurām ietilpst 28 pasažieri, bet riteņa pilns apgrieziens notiek 28 minūtēs. No augšas var redzēt apkārtni 45 kilometru attālumā, tai skaitā Malaizijas teritoriju un Indonēzijas salas.

## Ārējās saites

*
Antoni Kontrerass

**Antoni Daniels Kontrerass Enrikess** (; dzimis ) ir Kostarikas futbolists, spēlē uzbrucēja pozīcijā, Kostarikas futbola izlases dalībnieks. Kopš 2023. gada Kontrerass pārstāvēja Latvijas Virslīgas komandu *[[Riga FC]]*.

Iepriekš pārstāvējis vairākās Kostarikas komandās.

Kostarikas futbola izlases rindās debitējis 2021. gadā. Izlases rindās spēlējis 2022. gada FIFA Pasaules kausā.

## Ārējās saites
Bulajē Diā

**Bulajē Diā** (; dzimis ) ir Francijā dzimis Senegālas futbolists, spēlē uzbrucēja pozīcijā, Senegālas futbola izlases dalībnieks. Kopš 2024. gada Diā pārstāv Itālijas A sērijas komandu Lazio, kas viņu īrē no ''Salernitana''.

Iepriekš spēlējis Francijas komandā ''Reims'' un Spānijas komandā ''Villarreal''.

Senegālas futbola izlases rindās uzvarējis 2021. gada Āfrikas Nāciju kausā. Piedalījies arī 2022. gada FIFA Pasaules kausā.

## Sasniegumi
**Senegāla**

* Āfrikas Nāciju kauss: 2021, 2025
## Atsauces

## Ārējās saites
Suderves katoļu baznīca

{
  "type": "ExternalData",
  "service": "geoshape",
  "ids": "Q16473572"
}

**Suderves sv. Trīsvienības baznīca** () ir 19. gadsimta sākumā uzbūvēts Romas katoļu dievnams, kas atrodas Lietuvas dienvidaustrumos, Viļņas apriņķa Viļņas rajona pašvaldības Suderves ciemā. Klasicisma stila ēka uzcelta rotondas formā, kas ir netipiski Lietuvai. Nacionālas nozīmes Lietuvas valsts kultūras piemineklis (unikālais kods — 22381).

Suderves ciems 1594. gadā piederēja Sv. Trīsvienības pareizticīgo brālībai. 1669. gadā ciemu pārdeva jezuītiem. 1782. gadā Viļņas bīskaps Ignots Masalskis (*Ignotas Masalskis/Ignacy Jakub Massalski*) ciemā uzcēla koka baznīcu, bet 1783. gadā šeit tika nodibināta draudze. No 1803. līdz 1822. gadam tika uzcelta mūsdienu baznīca. 1834. gadā to konsekrēja Viļņas bīskaps, Ilūkstē dzimušais Andžejs Benedikts Klongevičs. Baznīca vairākkārt remontēta. Altārgleznas autors ir lietuviešu/poļu mākslinieks Napoleons Ilakavičs (*Napoleonas Ylakavičius/Napoleon Iłłakowicz*). Dievkalpojumi tradicionāli notiek poļu valodā, kopš 2005. gada — arī lietuviski.


Sudervės_bažnyčia_1.JPG
Interior_of_Suderve_church.jpg
Sudervė,_varpinė.JPG|Baznīcas zvanu tornis
Sudervės_bažnyčios_(1802)_vidus_-_panoramio.jpg


## Ārējās saites

* Ieraksts Lietuvas kultūras vērtību reģistrā
Autoceļš R351 (Krievija)

thumb|300px|R351 Krievijas federālo autoceļu kartē (2016)
**Autoceļš R351** (*Автодорога Р-351*) ir Krievijas Federācijas federālais autoceļš, kas ir autoceļa R242 turpinājums Sibīrijā no Jekaterinburgas līdz Tjumeņai.
Automaģistrāles garums ir 329 kilometri, tā ir daļa no Eiropas maršruta E22.

Braucamais lielceļš līdz Tjumeņai ir izveidots 1763. gadā un nosaukts par "Sibīrijas traktu". Mūsdienās autoceļš R351 turpinās Sibīrijā kā federālais autoceļš R402 Tjumeņa—Išima—Omska un federālais autoceļš R404 Tjumeņa—Hantimansijska.


Участок автодороги Р-351 Екатеринбург – Тюмень возле города Камышлов (3).jpg|Sverdlovskas apgabalā
Urals Р351 route.jpg|Sverdlovskas apgabalā
Urals Р351 route Tymen oblast entry.jpg|Tjumeņas rajona robeža


## Atsauces
Izstrādātājs

**Izstrādātājs** var būt:

* programmatūras izstrādātājs — persona vai uzņēmums, kas iesaistīts programmatūras izstrādē;
* datorspēļu izstrādātājs — programmatūras izstrādātājs, kas izstrādā datorspēles.
Ričards Šlesers

**Ričards Šlesers** (dzimis ) ir Latvijas uzņēmējs un politiķis. Ievēlēts 14. Saeimā no partijas "Latvija pirmajā vietā" saraksta.

## Dzīvesgājums
R. Šlesers ir Latvijas uzņēmēja un politiķa Aināra Šlesera un viņa sievas Ineses Šleseres dēls. 2018. gadā absolvējis Birmingemas Universitāti filmu tehnoloģijas un vizuālo efektu specialitātē.

Darbojies uzņēmējdarbībā. Pirms kļūšanas par politiķi darbojies vairākos sava tēva uzņēmumos kā padomes loceklis, kā arī uzņēmuma SIA "Regma Management" valdē.

R. Šlesers ir precējies ar Danu Šleseri.

## Politiskā darbība
2022. gada rudenī notikušajās 14. Saeimas vēlēšanās R. Šlesers tika ievēlēts 14. Saeimā no partijas "Latvija pirmajā vietā" saraksta, tāpat kā viņa tēvs A. Šlesers.

2022. gadā sociālajos tīklos un medijos ir izskanējuši komentāri par Ričarda Šlesera spēju skaidri formulēt savus mērķus un uzdevumus Saeimā. Kāds video materiāls liecina, ka, atbildot uz jautājumu par saviem plāniem 14. Saeimā, viņa atbilde bija izplūdusi un nekonkrēta.

Kandidēja 2024. gada Eiropas Parlamenta vēlēšanās, bet netika ievēlēts.

2024. gadā mediju uzmanību izpelnījās R. Šlesera nekomunicēšana ar medijiem. Neskatoties uz savu politisko amatu, viņš nesniedz intervijas vai publiskus paziņojumus medijiem. Šī atturība no komunikācijas ar presi ir saistīta ar viņa tēva, Aināra Šlesera, lūgumu. Ainārs Šlesers, pats pieredzējis politiķis, ir publiski norādījis, ka, ņemot vērā savu pieredzi ar medijiem, viņš ieteicis dēlam pagaidām atturēties no interviju sniegšanas. Viņš uzsvēris, ka, kamēr viņš būs lūdzis Ričardam nesniegt intervijas, dēls to nedarīs. Šāda pieeja izraisījusi sabiedrības un mediju uzmanību, īpaši pēc notikumiem, kuros Ričards Šlesers nav piedalījies publiskos pasākumos vai intervijās, atstājot komunikāciju tēva ziņā. Piemēram, Eiropas Parlamenta vēlēšanu laikā Ričards nebija klāt pēcvēlēšanu pasākumā, un viņa vietā ar medijiem runāja Ainārs Šlesers. Šī situācija radīja diskusijas par R. Šlesera patstāvību un lomu politikā.

## Atsauces
Autoceļš R354 (Krievija)

thumb|300px|R354 Krievijas federālo autoceļu kartē (2016).
**Autoceļš R354** (*Автодорога Р-354*) ir Krievijas Federācijas federālais autoceļš, kas ir autoceļa R242 turpinājums  Sibīrijā no Jekaterinburgas līdz Kurgānai.
Automaģistrāles garums ir 372 kilometri.


Kargapolye, Kurganskaya oblast', Russia, 641920 - panoramio (2).jpg|Kurgānas apgabalā
Слева пост ДПС - panoramio.jpg|Kurgānas apgabalā



## Atsauces
Autoceļš R402 (Krievija)

thumb|300px|R402 Krievijas federālo autoceļu kartē (2016)
**Autoceļš R402** (*Автодорога Р-402*) ir Krievijas Federācijas federālais autoceļš, kas ir autoceļa R351 turpinājums Sibīrijā no Tjumeņas līdz Omskai.
Automaģistrāles Tjumeņa—Išima—Omska garums ir 632 kilometri, līdz Išimai tā ir daļa no Eiropas maršruta E22, bet tālāk līdz Omskai daļa no E30.

Braucamais lielceļš ir izveidots 1763. gadā un nosaukts par "Sibīrijas traktu".


Р402 1.JPG|Omskas apgabalā
Р402 8.JPG|
Р402 17.JPG|
Р402.JPG|
Мост через р. Камышловка (Р402).jpg|Omskas apgabalā



## Atsauces
Pape Gejs

**Pape Alasane Gejs** (; dzimis ) ir Francijā dzimis Senegālas futbolists, spēlē pussarga pozīcijā, Senegālas futbola izlases dalībnieks. Kopš 2024. gada Gejs pārstāv Spānijas *[[La Liga]]* komandu *[[Villarreal CF|Villarreal]]*.

Iepriekš Gejs ir spēlējis Francijas komandās ''Le Havre'' un *[[Olympique Marseille|Marseille]]*, kā arī Spānijas komandā ''Sevilla''.

Senegālas futbola izlases rindās debitējis 2021. gadā. Ar izlasi uzvarējis 2021. gada Āfrikas Nāciju kausā. Piedalījies arī 2022. gada FIFA Pasaules kausā.

## Sasniegumi
**Sevilla**

* UEFA Eiropas līga: 2022—23

**Senegāla**

* Āfrikas Nāciju kauss: 2021, 2025
## Atsauces

## Ārējās saites
Autoceļš R404 (Krievija)

thumb|300px|R404 Krievijas federālo autoceļu kartē (2016)
**Autoceļš R404** (*Автодорога Р-404*) ir Krievijas Federācijas federālais autoceļš, kas ir autoceļa R351 turpinājums Sibīrijā no Tjumeņas cauri Toboļskai (253 km) līdz Hantimansijskai (680 km) ar atzaru līdz Ņeftejuganskai, Surgutai (786 km) un Ņižņevartovskai.

Daži autoceļa posmi sakrīt ar 2020. gadā pabeigtā "Sibīrijas koridora" (Tjumeņa—Surguta—Novijurengoja—Nadima—Saleharda) trasi, kā arī ar topošo "Ziemeļu koridora" (*Северный широтный коридор*) trasi (Perma—Serova—Ivdeļa—Hantimansijska—Ņeftejuganska—Surguta—Ņižņevartovska—Tomska).

Autoceļa tiltu pāri Irtišai pie Toboļskas uzbūvēja no 1983. līdz 1991. gadam, bet Jugras tiltu pāri Obai pie Surgutas būvēja no 1995. līdz 2000. gadam.
2010. gadā atklāja autoceļa posmu Gornopravdinska—Hantimansijska, kas par 276 km saīsināja autoceļa kopējo garumu.


Entrance-tobolsk-june-2013.jpg|Tilts pār Irtišu pie Toboļskas
Yugra Bridge 2.jpg|Jugras tilts pāri Obai
Сургутские мосты - panoramio.jpg|Jugras (Surgutas) tilts pāri Obai
Развязка на Нефтеюганск - panoramio.jpg|Atzars uz Ņeftejugansku
Мост через Юганскую обь - panoramio.jpg|Tilts pāri Obas attekai pie Ņeftejuganskas


## Atsauces
Bamba Djengs

**Šeiks Amadū Bamba Mbake Djengs** (; dzimis ) ir Senegālas futbolists, spēlē uzbrucēja pozīcijā, Senegālas futbola izlases dalībnieks. Kopš 2023. gada Djengs pārstāv Francijas 1. līgas komandu Angers, kas viņu īrē no ''Lorient''.

Iepriekš spēlējis Senegālas komandā ''Diambars'' un Francijas komandā *[[Olympique Marseille]]*.

Senegālas futbola izlases rindās debitējis 2021. gadā. Ar izlasi uzvarējis 2021. gada Āfrikas Nāciju kausā. Piedalījies arī 2022. gada FIFA Pasaules kausā.

## Sasniegumi
**Senegāla**

* Āfrikas Nāciju kauss: 2021

## Ārējās saites
Filomena

**"Filomena"** () ir 2013. gada Francijas, Apvienotās Karalistes un ASV komēdijdrāmas filma, kuras režisors ir Stīvens Frīrss. Filmā galvenās lomas atveido Džūdija Denča un Stīvs Kūgans.

Filma balstīta uz patiesu stāstu par Filomenas Lī 50 gadus ilgo dēla meklēšanu un žurnālista Mārtina Siksmita palīdzību viņai.

Filmas "Filomena" pirmizrāde notika  Venēcijas kinofestivālā, kur tā saņēma balvu par labāko scenāriju. Filma guva lielu skatītāju un kritiķu atzinību un nominācijas Amerikas Kinoakadēmijas balvai kategorijās "Labākā filma", "Labākā aktrise galvenajā lomā" (Denča), "Labākais adaptētais scenārijs" un "Labākā oriģinālmūzika". Filmu nominēja arī četrām BAFTA kino balvām un trīs Zelta globusa balvām. Tīmekļa vietnē *[[Rotten Tomatoes]]* filmai ir 90% vērtējums.

## Atsauces

## Ārējās saites
Enoklofobija

**Enoklofobija** (no grieķu όχλος - bars, pūlis) ir neracionālas bailes no pūļa. Persona ar šo fobiju piedzīvo augstu trauksmes līmeni, atrodoties pūlī vai vienkārši domājot par atrašanos pūlī.

Daudzi cilvēki ar enoklofobiju dara visu iespējamo, lai jebkurā situācijā izvairītos no pūļa. Viņi tiecas izvairīties no kinoteātriem, ballītēm, festivāliem, tematisko parku apmeklējumiem, koncertiem un jebkuras citas vietas, kas varētu piesaistīt daudz cilvēku. Enoklofobija nav atsevišķa diagnoze, taču to var klasificēt kā īpašu fobiju. Specifiskas fobijas ir daži no visizplatītākajiem garīgajiem traucējumiem, kuru izplatība ir 7,4%.

Enoklofobijai ir dažas kopīgas iezīmes ar citām fobijām un garīgās veselības stāvokļiem, tostarp agorafobiju, oklofobiju un sociālo trauksmi.
Brenans Džonsons

**Brenans Praiss Džonsons** (; dzimis ) ir Velsas futbolists, spēlē uzbrucēja pozīcijā, Velsas futbola izlases dalībnieks. Kopš 2026. gada Džonsons pārstāv Anglijas Premjerlīgas komandu *[[Crystal Palace FC|Crystal Palace]]*.

No 2019. līdz 2023. gadam spēlējis *[[Nottingham Forest]]* rindās, bet līdz 2026. gadam spēlējis *[[Tottenham Hotspur F.C.|Tottenham Hotspur]]*.

Džonsons ir dzimis Notingemā, Anglijā, kur tolaik spēlēja viņa tēvs, Jamaikas futbola izlases dalībnieks Deivids Džonsons. Sākotnēji pārstāvējis dažādu vecumu Anglijas jauniešu izlases, bet pieaugušo līmenī viņš izvēlējās pārstāvēt Velsu. Velsas futbola izlases rindās debitējis 2020. gadā. Piedalījies 2022. gada FIFA Pasaules kausā.
## Sasniegumi

**Tottenham Hotspur F.C.**
* UEFA kauss: 2024–25
## Atsauces

## Ārējās saites
Autoceļš R207 (Krievija)

**Autoceļš R207** (*Автодорога Р207*) ir Krievijas Federācijas federālais autoceļš, kas savieno pilsētas Penzas, Saratovas un Volgogradas apgabalos. Trases Penza—Balašova—Mihailovka garums ir 667 km.

## Atsauces
Toms Lokjers

**Tomass Aluns Lokjers** (; dzimis ) ir Velsas futbolists, spēlē centra aizsarga pozīcijā, Velsas futbola izlases dalībnieks. Kopš 2020. gada Lokjers pārstāv *[[EFL League One]]* komandu ''Luton Town''.

Iepriekš Lokjers ir spēlējis Anglijas komandās ''Bristol Rovers'' un ''Charlton Athletic''.

Velsas futbola izlases rindās Lokjers debitēja 2017. gadā. Pārstāvējis izlasi 2020. gada Eiropas čempionātā un 2022. gada FIFA Pasaules kausā.

## Ārējās saites
Autoceļš R208 (Krievija)

thumb|300px|R208 Krievijas federālo autoceļu kartē (2016)
**Autoceļš R208** (*Автодорога Р208*) ir Krievijas Federācijas federālais autoceļš, kas savieno apdzīvotās vietas Penzas un Tambovas apgabalos. Trases Penza—Tambova garums ir 280 km.

## Atsauces
Ogres novada ģerbonis

**Ogres novada ģerbonis** tika izveidots, par pamatu ņemot Ogres valstspilsētas ģerboni.

## Heraldiskais apraksts
Sudraba laukā trīs melnas priedes pēdā balstās uz zilas viļņotas sijas; zila pavedienapmale.

Priedes simbolizē Ogres apkārtnes priežu mežus, savukārt zilā viļņotā sija simbolizē Ogres upi.

## Atsauces
Master and Commander: Uz pasaules malu

**"Master and Commander: Uz pasaules malu"** () ir 2003. gada ASV vēsturiskā kara drāmas filma, kuras režisors ir Pīters Vīrs. Filmā galvenās lomas atveido Rasels Krovs un Pols Betanijs. Filmas scenārijs un tēli ir balstīti uz trim rakstnieka Patrika O'Braiena romāniem. Filmas darbība norisinās Napoleona karu laikā un stāsta par britu karakuģa kapteini Obriju (Krovs) un kuģa ķirurgu Stīvenu (Betanijs). Šī ir otrā filma pēc "Brīnišķais prāts" (2001), kurā galvenās lomas atveido Krovs un Betanijs.

Filmēšana notika atklātā jūrā, uz kuģu replikām *[[Baja Studios]]* studijā, kā arī Galapagu salās. Filmu, kuras budžets bija 150 miljoni ASV dolāru, producēja *[[20th Century Studios|20th Century Fox]]*, *[[Miramax]]*, *[[Universal Pictures]]* un *[[Samuel Goldwyn Films]]*. Filmas pirmizrāde notika  un kopumā nopelnīja 212 miljonus dolāru.

Filma guva lielu kritiķu atzinību un nopelnīja Vīram BAFTA kino balvu kategorijā "Labākais režisors". Filmu nominēja arī Amerikas Kinoakadēmijas balvai desmit kategorijās, tai skaitā "Labākā filma" un "Labākais režisors", saņemot balvas kategorijās "Labākais operatora darbs" un "Labākā skaņa". Tīmekļa vietnē *[[Rotten Tomatoes]]* filmai ir 85% vērtējums.

2021. gada jūnijā tika paziņots, ka izstrādes stadijā atrodas filmas prīkvels.

## Atsauces

## Ārējās saites
Tahits Čongs

**Tahits Čongs** (, dzimis ) ir nīderlandiešu futbolists, spēlē pussarga pozīcijā. Kopš 2023. gada Čongs pārstāv Anglijas čempionāta komandu ''Luton Town''.

Iepriekš Čongs ir spēlējis Anglijas komandās ''Manchester United'' un ''Birmingham City'', Vācijas komandā ''Werder Bremen'' un Beļģijas komandā ''Club Brugge''.

Čongs vairāk nekā 40 mačus ir aizvadījis dažādu vecumu Nīderlandes jauniešu izlasēs. Čongs var pārstāvēt arī Kirasao futbola izlasi.

## Sasniegumi
**Club Brugge**

* Beļģijas A divīzija: 2020—21

## Ārējās saites